O bə́ diŋ óyɔ̄, ó zā bɔ̄ ázóé, vəbə́gə ai ǹdib kídí, eyɔ̌ŋ te wǎyi dí ḿbəŋ.[2] 14Mod ǹkus a kɔ́bɔ nâ: "Abé ! Abé !" Hədá ǹnyie anə́ ā lúm mvús, a bə́ngə́ nyémēn. 15Mvɔ́d ai mətabí bí nādá; hədá ǹkɔ́bɔ̄ fəg, dzóm é bui ayé ádzé ! 16Nɔŋɔ́ éwɔman dzíé amú ǎ kə́ līg ébān ású ńnə̂ŋ, bǐ nye ebán amú a nɔŋ ngǎm ńdzín miníngá. 17Bidí mədugán bí nə̄ zám êngɔŋ; hədá á mvús anyu á dzyé wā á túd ai bǎn ngɔg. 18Miǹtsogán míe mí nə́ dzǎm wōn ai mim̀bəmbə mə́lə́bə́gá, komozán bitá ai m̀faŋ okálá. 19Mod miǹsɔ̌s a kúlan mam mə́ ndímba, tə wafulan mam ai mod m̀fɔb. 20Ényɔ́ ā yɔ̄g ésīá, a yɔ̌g fə nyiá, alámbā díé lâyi dím á díbī étē. 21Ákúmá bə́ tógán ávōl avól lâkǎd kig kə man ai ǹtótōmaamaa. 22Tə wakɔ́bɔ nâ: "Mayi dúgan ábé bə́ ngábɔ ma !" Fidígi hə Ǹtondôbə, nyémēn a yi wa ka.